Mad Max Beyond Thunderdome (filmo)

Mad Max Beyond Thunderdome (Mad Max Preter Tondrosfero) estas aŭstralia filmo de George Miller kaj George Ogilvie, aperinta en 1985. Ĝi estas la tria filmo en "Mad Max" sagao.

 Rakonto 
Atoma milito neniigis la mortantan socion, homoj organiziĝas en tribojn, kiuj luktas por sia pluekzisto. Dum li traveturas la dezerton en sia ĉaro tirita de kameloj, Max estas agresita kaj prirabita. Postsekvante la rabistojn, li alvenas en urbon, Bartertown, t.e. «urbo de interŝanĝoj». Tiu ĉi urbo, dediĉita al komerco kaj regata de Onjo Entity, kiu organizas komencon de civilizacio, anstataŭigante ŝtelon per interŝanĝo. En tiu urbo, inter-personaj konfliktoj kaj kvereloj estas solvataj de mort-duelo en areno, la Tondrosfero, por malebligi venĝojn, tribajn luktojn kaj vendetojn, kiuj kondukus al la disfalo de tiu socia embrio. La socio estas regata de facilaj reguloj redaktitaj de Onjo Entity en formo de frapfrazoj: «du homoj eniras, unu homo eliras», por mort-dueloj en la Tondrosfero, kaj ankaŭ: «rompu la kontrakton, alfrontu la radon», la puno estas hazarde elektita de parodio de loterio.

La urbo estas energie provizita de metano, produktita de fekaĵoj de porkoj, breditaj sub la urbo. La bredado kaj la metan-fabriko estas mastrumataj de Master Blaster («Mastro Bombo»), paro formita de debila grandegulo Blaster kaj inteligenta malgrandegulo Master, sidanta sur liaj ŝultroj. Kiam okazas konflikto kun Onjo Entity, Master dekretas embargon kaj malŝaltas la energi-provizon de Bartertown.

Alveninte en la urbon, Max malkovras, ke la renaskiĝon de civilizacio akompanas tiu de politikaj intrigoj. Ĉu ekzistas estonteco preter Tondrosfero, t.e. preter Bartertown? Cetere kaj ĉefe, ĉu oni rekreu socion similan al tiu kiu fiaskis?

 Teĥnikaĵoj 
 Titolo: Mad Max Beyond Thunderdome
 Reĝisoroj: George Miller kaj George Ogilvie
 Scenaro: Terry Hayes kaj George Miller
 Produktoro: Kennedy Miller
 Produktita de: George Miller
 Kun-produktita de: Doug Mitchell Kaj Terry Hayes
 Foto-direktoro: Dean Semler
 Enkonduka kaj fina kanzonoj: "One of the Living" kaj "We Don't Need Another Hero" far Tina Turner
 Muziko: Maurice Jarre
 Deven-lando: Aŭstralio
 Formato: kolora, mono, 35, 70 mm
 Ĝenro: post-apokalipsa peplumo
 Daŭro: 107 minutoj
 Aperdatoj:
 Aŭstralio: 
 Usono: 
 Francio: 

 Rolularo 
eta|Tina Turner en 1985

 Mel Gibson: «Mad» Max Rockatansky
 Tina Turner: Onjo Entity
 Bruce Spence: Piloto Jedediah
 Adam Cockburn: Jedediah Jr.
 Frank Thring: Kolektanto
 Angelo Rossitto: Malgrandegulo Master
 Paul Larsson: Grandegulo Blaster
 Angry Anderson: Ironbar
 Robert Grubb: Pork-buĉisto
 George Spartels: Blackfinger
 Edwin Hodgeman: D-ro Dealgood
 Bob Hornery: Akvo-vendisto
 Andrew Oh: Ton Ton Tattoo
 Helen Buday: Savannah Nix
 Mark Spain: S-ro Skyfish

 Eksteraj ligiloj 

 Mad Max Beyond Thunderdome en IMDB
 Mad Max au-delà du dôme du tonnerre 

Kategorio:Aŭstraliaj filmoj
Kategorio:Filmoj aperintaj en 1985
Kategorio:Postapokalipsaj filmoj